Paul Pierce

**Paul Anthony Pierce** bivši je američki NBA košarkaš.

Prvih 15 sezona karijere proveo je u Boston Celticsima, koji su ga odabrali kao 10. pik na draftu 1998. U julu 2013, zajedno sa saigračima Kevinom Garnettom i Jasonom Terryjem, razmijenjen je u Brooklyn Netse, koje je napustio nakon samo jedne sezone i potpisao za Washington Wizardse. Nakon opet samo jedne sezone i u Wizardsima, na ljeto 2015. potpisao je za Clipperse, gdje se ujedinio sa bivšim trenerom iz Celticsa, Docom Riversom. Penzionisao se nakon završetka sezone 2016/17. 17. jula 2017. potpisao je ceremonijalni ugovor sa Celticsima koji mu je omogućio da se penzioniše kao član ekipe s kojom je proveo veći dio svoje karijere.

U Celticsima je redovno imao mjesto u startnoj postavi na poziciji krilnog beka. Vodio je Celticse do titule 2008. i poraza u finalu 2010. Jedan je od trojice igrača, uz Larryja Birda i Johna Havliceka, koji je ubacio preko 20.000 poena u dresu Celticsa. Pierce drži rekord Celticsa po broju ubačenih trica. Također je drugi najbolji strijelac Celticsa, treći po odigranim utakmicama, peti po asistencijama, sedmi po skokovima i prvi po ukradenim loptama. Nadimak *"The Truth"* (*Istina*) dao mu je Shaquille O'Neal.

## Srednja škola 
Rođen je i odrastao u Oaklandu. Njegova porodica kasnije se preselila u Inglewood, gdje će pohađati srednju školu. Godine 1995. učestvovao je na utakmici *McDonalds All-American*, zajedno s budućim saigračem Garnettom i drugim NBA zvijezdama kao što su Vince Carter, Stephon Marbury i Antawn Jamison.

Odrastao je kao navijač Los Angeles Lakersa i sanjao je o tome da igra za njih.

## Koledž 
U tri sezone na Univerzitetu Kanzasa prosječno je bilježio 16,4 poena i 6,3 skoka. Nakon 3. godine odlučio je izaći na draft, gdje su ga kao 10. pik izabrali Celticsi, veliki rivali njegovog omiljenog kluba, Lakersa.

## NBA 
### Boston Celtics (1998–2013) 
[250px|lijevo|mini|Pierce tokom sezone [NBA 1999/2000.|1999/2000.]]
Odmah po dolasku u NBA Pierceova mogućnost postizanja koševa, skakanja i igranja odbrane pretvorila ga je u jednog od najboljih igrača u Istočnoj konferenciji. Zajedno s krilom Antoineom Walkerom vodio je Celticse do doigravanja 2002, prvog nakon 7 godina odsustva. Celticsi su stigli do finala Istočne konferencije, gdje su poraženi 4–2 od New Jersey Netsa. U historijskoj 3. utakmici serije Pierce je sa 19 od 28 poena Celticsa vodio ekipu do najvećeg preokreta u 4. četvrtini u historiji NBA nakon što su u tu četvrtinu ušli sa zaostatkom od 21 poena.

U februaru i martu 2006. postavio je rekord Celticsa nakon što je u 8 uzastopnih utakmica ubacio preko 30 poena. U periodu između 4. februara i 12. marta ubacio je 30+ poena u 13 od 14 utakmica.

Dolaskom Dannyja Aingea na mjesto predsjednika košarkaških operacija Celticsa 2003. počele su kružiti glasine o Pierceovoj razmjeni. Ipak, prije početka sezone 2006/07. Pierce je potpisao novi, trogodišnji ugovor vrijedan 59 miliona dolara.

Zbog povrede stopala Pierce je odigrao samo 47 utakmica u sezoni 2006/07. Celticsi su tokom sezone doživjeli 18 uzastopnih poraza, a sezonu su završili s omjerom 24-58, što je bila jedna od najgorih sezona Celticsa u historiji.

Prije početka sezone 2007/08. Pierceu su se u Celticsima pridružili Kevin Garnett i Ray Allen, čime je kreirana druga *Velika trojka* Celticsa, nakon originalne iz sredine 1980-ih koja je uključivala Birda, Kevina McHalea i Roberta Parisha.

[mini|200px|left|Pierce baca slobodno bacanje u 4. utakmici 1. kruga doigravanja 2008. protiv [Atlanta Hawksa.]]
28. aprila 2008. Pierce je kažnjen sa 25.000 dolara zbog, navodno, prijetećeg gesta prema Alu Horfordu u 3. utakmici 1. kruga doigravanja. Izvori su tvrdili da je ovaj gest povezan sa gestovima rukom po kojima se prepoznaju pripadnici bandi. Pierce je to negirao navodeći da njegova fondacija pokušava djecu iz urbanih sredina odvući što dalje od bandi.

U sedmoj, odlučujućoj utakmici 2. kruga doigravanja protiv Jamesovih Cavaliersa Pierce je sa 41 poenom vodio Celticse do finala konferencije. U prvoj utakmici finala protiv Lakersa 5. juna Pierce se povrijedio u 3. četvrtini i iznesen je s terena u velikim bolovima. Ipak, vratio se na teren samo nekoliko minuta kasnije i s 15 poena odveo Celticse do pobjede 98–88. Celticsi su seriju završili u 6. utakmici slavivši 131–92 i osvojivši 17. titulu u historiji. Pierce je proglašen najkorisnijim igračem finala.

mini|200px|desno|Pierce na slavljeničkoj paradi Celticsa nakon pobjede u finalu nad Lakersima
Nedugo nakon finala Pierceova izjava da smatra da je on najbolji igrač na svijetu, a ne Kobe Bryant izazvala je kontroverzu.

Iako je naredne sezone Pierce igrao odlično, Celticsi su, bez pomoći povrijeđenog Garnetta, eliminirani u 2. krugu doigravanja.

Na All-Star utakmici 2010. Pierce je postao prvi igrač Celticsa još od Birda koji je osvojio takmičenje u brzom šutiranju trica.

mini|lijevo|Pierce u duelu s LeBronom Jamesom
U 3. utakmici 1. kruga doigravanja 2010. protiv Miami Heata Pierce je pogodio šut sa zvukom sirene za pobjedu 100–98. Celticsi su u 2. krugu izbacili favorizirane Cavalierse da bi u finalu konferencije u šest utakmica slavili protiv prošlogodišnjeg finalista, Orlando Magica, koji je predvodio Dwight Howard. Nakon pet utakmica finala protiv Lakersa Celticsi su vodili 3–2, ali su zbog povrede centra Kendricka Perkinsa "pometeni" u 6. utakmici da bi potom ispustili vodstvo od 13 razlike u 2. poluvremenu, izgubivši 83–79 u odlučujućoj utakmici.

Tokom ljeta 2010. Pierce je sa Celticsima dogovorio četvorogodišnje produženje ugovora.

3. novembra 2010. Pierce je postao 3. igrač u historiji koji je u dresu Celticsa postigao 20.000 poena. Celticsi su završili kao 3. ekipa na Istoku. Nakon što su prošli 1. krug protiv New York Knicksa, u drugom ih je "pomela" 4–1 velika trojka Miamija: James, Wade i Bosh.

7. februara 2012. na utakmici protiv Charlotte Bobcatsa, s 15 poena Pierce je prestigao Birda i preuzeo 2. mjesto na listi najboljih strijelaca u historiji Celticsa. Svoju 1000. utakmicu za Celticse odigrao je 9. marta 2012. protiv Portland Trail Blazersa, čime je postao treći igrač u historiji Celticsa, nakon Havliceka i Parisha, s više od 1000 utakmica u dresu Celticsa. Nakon pobjeda nad Hawksima 4–2 i 76ersima 4–3 Celticsi su u finalu Istoka poraženi 4–3 od Miamija iako su nakon pet utakmica vodili 3–2.

Celticsi su sezonu 2012/2013. završili s omjerom 41–40 i kao 7. ekipa Istoka poraženi su u 1. krugu doigravanja od Knicksa 4–2.

### Brooklyn Nets (2013–2014 )
mini|desno|Pierce u dresu Brooklyn Netsa
28. juna 2013. Celticsi su razmijenili Piercea, Garnetta, Terryja i D. J. Whitea u Netse za Bogansa, Humphriesa, Wallacea, Brooksa i Josepha, kao i za pikove 1. kruga drafta 2014, 2016. i 2018. Pierce je sezonu završio s prosjekom od 13,5 poena, 4,6 skokova i 2,4 asistencije u 75 utakmica. 11. aprila 2014. postao je tek četvrti aktivni igrač u tom trenutku koji je dostigao brojku od 25.000 poena.

U 1. krugu doigravanja Netsi su slavili protiv Toronto Raptorsa 4–3, a Pierce je u posljednjim sekundama 7. utakmice blokirao šut Kylea Lowryja za pobjedu. Ipak, Netse je u 2. krugu "počistio" Miami 4–1.

### Washington Wizards (2014–2015) 
17. jula 2014. Pierce je s Wizardsima potpisao dvogodišnji ugovor vrijedan 11 miliona dolara.

Sezonu je završio s prosjekom od 11,9 poena, tada najnižim u karijeri.

U 3. utakmici 2. kruga 2015. pogodio je šut za dva sa zvukom sirene preko trojice igrača, čime su Wizardsi poveli 2–1 u seriji. U 6. utakmici, pri rezultatu 94–91 za Atlantu, pogodio je tricu za izjednačenje. Ipak, sudije su na ponovljenim snimcima utvrdile da je šut upućen nakon isteka 4. četvrtine, što je značilo da Wizardsi ispadaju rezultatom 4–2.

27. juna 2015. Pierce je iskoristio tzv. igračku opciju i, izašavši iz ugovora s Wizardsima, postao slobodan igrač.

### Los Angeles Clippers (2015–2017) 
10. jula 2015. potpisao je trogodišnji ugovor s Clippersima vrijedan 10 miliona dolara.

26. septembra 2016. Pierce je objavio da će naredna sezona biti njegova zadnja u NBA ligi. Posljednju utakmicu odigrao je 30. aprila 2017. u 7. utakmici prve runde doigravanja, u kojoj su Clippersi poraženi od Utah Jazza.

### Povratak u Celticse (2017) 
17. jula 2017. Pierce je potpisao ceremonijalni ugovor koji mu je omogućio da se penzioniše kao igrač Celticsa. Celticsi su 18. augusta 2017. objavili da će Pierceov broj 34 biti povučen iz upotrebe 11. februara 2018.

## Reprezentacija 
Za reprezentaciju je nastupao na Svjetskom prvenstvu 2002. Kao starter u svih 9 utakmica, zabilježio je prosjek od 19,8 poena. Zbog operacije propustio je Svjetsko prvenstvo 2006.

## Privatni život 
Sa suprugom Julie Landrum ima dvije kćeri, Priannu i Adrian, i sina Princea.

25. septembra 2000. Pierce je u noćnom klubu u Bostonu izboden 11 puta u leđa, vrat i lice, a slomljena mu je i boca o glavu. I pored toga, bio je jedini igrač Celticsa koji je počeo sve utakmice u sezoni 2000/2001.

### Nadimak 
Nadimak *The Truth* (*Istina*) dobio je od Shaquillea O'Neala nakon pobjede Lakersa protiv Celticsa 112–107 13. marta 2001. Pierce je utakmicu završio sa 42 poena i šutem iz igre 13/19. "Paul Pierce je jebena istina! Citirajte me i ne izostavljajte ništa. Znao sam da zna igrati, ali nisam znao da zna ovako igrati. Paul Pierce je Istina", rekao je O'Neal.

## Statistike 
### Regularna sezona 
|-
| align="left" | 1998/99.
| align="left" | Boston
| 48 || 47 || 34.0 || .439 || .412 || .713 || 6.4 || 2.4 || 1.7 || **1.0** || 16.5
|-
| align="left" | 1999/2000.
| align="left" | Boston
| 73 || 72 || 35.4 || .442 || .343 || .798 || 5.4 || 3.0 || **2.1** || .8 || 19.5
|-
| align="left" | 2000/01.
| align="left" | Boston
| **82** || **82** || 38.0 || .454 || .383 || .745 || 6.4 || 3.1 || 1.7 || .8 || 25.3
|-
| align="left" | 2001/02.
| align="left" | Boston
| **82** || **82** || **40.3** || .442 || .404 || .809 || 6.9 || 3.2 || 1.9 || **1.0** || 26.1
|-
| align="left" | 2002/03.
| align="left" | Boston
| 79 || 79 || 39.2 || .416 || .302 || .802 || **7.3** || 4.4 || 1.8 || .8 || 25.9
|-
| align="left" | 2003/04.
| align="left" | Boston
| 80 || 80 || 38.7 || .402 || .299 || .819 || 6.5 || **5.1** || 1.6 || .7 || 23.0
|-
| align="left" | 2004/05.
| align="left" | Boston
| **82** || **82** || 36.1 || .455 || .370 || .822 || 6.6 || 4.2 || 1.6 || .5 || 21.6
|-
| align="left" | 2005/06.
| align="left" | Boston
| 79 || 79 || 39.0 || .471 || .354 || .772 || 6.7 || 4.7 || 1.4 || .4 || **26.8**
|-
| align="left" | 2006/07.
| align="left" | Boston
| 47 || 46 || 37.0 || .439 || .389 || .796 || 5.9 || 4.1 || 1.0 || .3 || 25.0
|-
|style="text-align:left;background:#afe6ba;"| 2007/08†
| align="left" | Boston
| 80 || 80 || 35.9 || .464 || .392 || .843 || 5.1 || 4.5 || 1.3 || .5 || 19.6
|-
| align="left" | 2008/09.
| align="left" | Boston
| 81 || 81 || 37.5 || .457 || .391 || .830 || 5.6 || 3.6 || 1.0 || .3 || 20.5
|-
| align="left" | 2009/10.
| align="left" | Boston
| 71 || 71 || 34.0 || .472 || **.414** || .852 || 4.4 || 3.1 || 1.2 || .4 || 18.3
|-
| align="left" | 2010/11.
| align="left" | Boston
| 80 || 80 || 34.7 || **.497** || .374 || **.860** || 5.4 || 3.3 || 1.0 || .6 || 18.9
|-
| align="left" | 2011/12.
| align="left" | Boston
| 61 || 61 || 34.0 || .443 || .366 || .852 || 5.2 || 4.5 || 1.1 || .4 || 19.4
|-
| align="left" | 2012/13.
| align="left" | Boston
| 77 || 77 || 33.4 || .436 || .380 || .787 || 6.3 || 4.8 || 1.1 || .4 || 18.6
|-
| align="left" | 2013/14.
| align="left" | Brooklyn
| 75 || 68 || 28.0 || .451 || .373 || .826 || 4.6 || 2.4 || 1.1 || .4 || 13.5
|-
| align="left" | 2014/15.
| align="left" | Washington
| 73 || 73 || 26.2 || .447 || .389 || .781 || 4.0 || 2.0 || .6 || .3 || 11.9
|-
| style="text-align:left;"| 2015/16.
| style="text-align:left;"| LA Clippers
| 68 || 38 || 18.1 || .363 || .310 || .818 || 2.7 || 1.0 || .5 || .3 || 6.1
|-
| style="text-align:left;"| 2016/17.
| style="text-align:left;"| LA Clippers
| 25 || 7 || 11.1 || .400 || .349 || .769 || 1.9 || .4 || .2 || .2 || 3.2 
|-
|-class="sortbottom"
| align="center" colspan="2" | Karijera
| 1343 || 1285 || 34.2 || .445 || .368 || .806 || 5.6 || 3.5 || 1.3 || .6 || 19.7
|-class="sortbottom"
| align="center" colspan="2" | All-Star
| 10 || 0 || 13.6 || .456 || .188 || .727 || 2.6 || 1.8 || 1.2 || .1 || 9.6

### Doigravanje 
|-
| align="left" | 2002.
| align="left" | Boston
| 16 || 16 || 42.0 || .403 || .288 || .764 || 8.6 || 4.1 || 1.7 || 1.3 || 24.6
|-
| align="left" | 2003.
| align="left" | Boston
| 10 || 10 || **44.5** || .399 || .356 || .863 || **9.0** || **6.7** || **2.1** || .8 || **27.1**
|-
| align="left" | 2004.
| align="left" | Boston
| 4 || 4 || 40.5 || .342 || .294 || .839 || 8.8 || 2.5 || 1.3 || 1.0 || 20.8
|-
| align="left" | 2005.
| align="left" | Boston
| 7 || 7 || 39.6 || **.505** || .259 || .868 || 7.7 || 4.6 || 1.9 || **1.4** || 22.9
|-
|style="text-align:left;background:#afe6ba;"| 2008†
| align="left" | Boston
| **26** || **26** || 38.1 || .441 || .361 || .802 || 5.0 || 4.6 || 1.1 || .3 || 19.7
|-
| align="left" | 2009.
| align="left" | Boston
| 14 || 14 || 39.7 || .430 || .333 || .842 || 5.8 || 3.1 || 1.1 || .4 || 21.0
|-
| align="left" | 2010.
| align="left" | Boston
| 24 || 24 || 38.8 || .438 || .392 || .824 || 6.0 || 3.4 || 1.0 || .6 || 18.8
|-
| align="left" | 2011.
| align="left" | Boston
| 9 || 9 || 38.1 || .459 || .447 || .882 || 5.0 || 2.8 || 1.3 || .4 || 20.8
|-
| align="left" | 2012.
| align="left" | Boston
| 20 || 20 || 38.9 || .386 || .310 || .894 || 6.1 || 3.1 || 1.5 || .9 || 18.9
|-
| align="left" | 2013.
| align="left" | Boston
| 6 || 6 || 42.5 || .368 || .268 || .897 || 5.7 || 5.3 || .8 || .5 || 19.2
|-
| align="left" | 2014.
| align="left" | Brooklyn
| 12 || 12 || 30.7 || .465 || .358 || .781 || 4.5 || 2.0 || 1.2 || .3 || 13.7
|-
| align="left" | 2015.
| align="left" | Washington
| 10 || 10 || 29.8 || .485 || **.524** || .850 || 4.2 || .9 || .6 || .7 || 14.6
|-
| align="left" | 2016.
| align="left" | LA Clippers
| 5 || 1 || 10.8 || .167 || .200 || .850 || 1.2 || .2 || .4 || .0 || 1.2
|-
| align="left" | 2017.
| align="left" | LA Clippers
| 7 || 0 || 14.4 || .444 || .400 || **1.000** || 2.0 || .9 ||.3 || .0 ||3.0
|-
|-class="sortbottom"
| align="center" colspan="2" | Karijera
| 170 || 159 || 36.6 || .423 || .355 || .830 || 5.8 || 3.4 || 1.2 || .6 || 18.7

## Nagrade i postignuća
### NBA
* Prvak NBA: 2008
* Najkorisniji igrač NBA finala: 2008
* Član druge najbolje petorke: 2009
* Član treće najbolje petorke: 2002, 2003, 2008
* Učesnik All-Star utakmice: 2002, 2003, 2004, 2005, 2006, 2008, 2009, 2010, 2011, 2012
* Član prve petorke novajlija: 1999
* Pobjednik natjecanja u brzom šutiranju trica: 2010
* Najbolji strijelac regularnog dijela sezone: 2002 (2144 poena)
* Najviše pogođenih slobodnih bacanja u regularnom dijelu sezone: 2003 (604 pogođenih slobodnih bacanja)
### Reprezentacija
* Član reprezentacije Sjedinjenih Američkih Država na Svjetskom prvenstvu 2002.
* Član reprezentacije Sjedinjenih Američkih Država na Svjetskom prvenstvu 2006. (Nije igrao zbog povrede)

### Rekordi
#### Boston Celtics
* Najviše poena u utakmici u TD Gardenu: **50** (15. februara 2006. protiv Cleveland Cavaliersa)
* Najviše poena u jednom poluvremenu: **46** (1. decembra 2001, 2. poluvrijeme protiv New Jersey Netsa)
* Najviše poena u produžetku: **13** (1. decembra 2001. protiv New Jersey Netsa)
* Najviše pogođenih trica: **1.823**
* Najviše šuteva za tricu: **4.928**
* Najviše pogođenih slobodnih bacanja: **6.434**
* Najviše šuteva sa linije slobodnih bacanja: **7.979**
* Najviše pogođenih slobodnih bacanja u jednoj utakmici: **20** (2. novembra 2002. protiv New York Knicksa)
* Najviše šuteva sa linije slobodnih bacanja u jednoj utakmici: **24** (5. novembra 2005. protiv New York Knicksa)
* Najviše pogođenih slobodnih bacanja u jednom poluvremenu: **14** (2. marta 2001. protiv Utah Jazza) 
* Najviše pogođenih slobodnih bacanja u jednoj sezoni: **627** (2005/06.)
* Najviše šuteva sa linije slobodnih bacanja u jedonj sezoni: **812** (2005/06.)
* Najviše ukradenih lopti u jednoj utakmici: **9** (3. decembra 1999. protiv Miami Heata; rekord dijeli sa Larryjem Birdom)
* Najviše uzastopnih pogođenih slobodnih bacanja: **21** (1. krug doigravanja Istočne konferencije 2003.)
* Najviše poena u jednom poluvremenu u utakmici doigravanja: **32** (4. utakmica 1. kruga doigravanja 2003. protiv Indiana Pacersa)
* Najveći prosjek poena u jednom mjesecu: **33,5** ppu (februar 2006.) 
* Jedini igrač Celticsa koji je bio najbolji strijelac regularnog dijela sezone: **2.144** poena (2001/02.)
* Najstariji igrač Celticsa koji je uspio postići preko 40 poena u utakmici: **35 godina, 2 mjeseca i 6 dana** (19. decembra 2012. protiv Cleveland Cavaliersa)

## Reference 
## Vanjski linkovi 
* Zvanični sajt
* Paul Pierce  na Basketball Referenceu

Kategorija:Rođeni 1977.
Kategorija:Američki košarkaši
Kategorija:Biografije, Oakland (Kalifornija)
Kategorija:Najkorisniji igrač NBA finala
Kategorija:Košarkaši Boston Celticsa
Kategorija:Košarkaši Brooklyn Netsa
Kategorija:Košarkaši Washington Wizardsa
Kategorija:Košarkaši Los Angeles Clippersa
Kategorija:Živi ljudi